A BIZOTTSÁG 923/2006/EK RENDELETE
(2006. június 22.)
a lengyel, a magyar, az osztrák, a szlovák, illetőleg a cseh intervenciós hivatal birtokában lévő kukoricának a közösségi piacon történő viszonteladására vonatkozó folyamatos pályázati felhívások megnyitásáról szóló 1164/2005/EK, 1165/2005/EK, 1168/2005/EK, 1700/2005/EK és 1845/2005/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendeletre (1) és különösen annak 6. cikkére,
mivel:
(1)
Az 1164/2005/EK (2), az 1165/2005/EK (3), az 1168/2005/EK (4), az 1700/2005/EK (5) és az 1845/2005/EK (6) rendelettel folyamatos pályázati felhívásokat írtak ki a lengyel, magyar, osztrák, szlovák és cseh intervenciós hivatal birtokában lévő kukoricának a közösségi piacon történő viszonteladása céljából. Az említett pályázati felhívások 2006. június 28-án járnak le.
(2)
Abból a célból, hogy a 2006/2007. gazdasági év elejére versenyképes áron lehessen készlettel ellátni az állattenyésztőket és a takarmányipart, továbbra is indokolt a lengyel, a magyar, az osztrák, a szlovák és a cseh intervenciós hivatal birtokában lévő kukoricakészletek rendelkezésre bocsátása a gabonapiacon.
(3)
E meghosszabbítás keretében nem pontosították, hogy a 2006. június 28-át követő hetekben nem kerül sor pályázati felhívásra. Ekképpen a gazdasági szereplők a fent említett hetek során jóhiszeműen benyújthatnának ajánlatokat, holott nem kerül sor irányítóbizottsági ülésre.
(4)
Az 1164/2005/EK, az 1165/2005/EK, az 1168/2005/EK, az 1700/2005/EK és az 1845/2005/EK rendeletet ennek megfelelően módosítani kell.
(5)
Az e rendeletben foglalt intézkedések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
(1) Az 1164/2005/EK, az 1165/2005/EK, az 1168/2005/EK, az 1700/2005/EK és az 1845/2005/EK rendelet 4. cikke (1) bekezdésének második albekezdése helyébe a következő szöveg lép:
„Az ezután következő részleges pályázati felhívásoknál az ajánlatok benyújtásának határideje szerdánként 15 óra (brüsszeli idő szerint), kivéve 2006. augusztus 2-át, 2006. augusztus 16-át és 2006. augusztus 23-át, e heteken ugyanis nincs pályázati eljárás.”
(2) Az 1164/2005/EK, az 1165/2005/EK, az 1168/2005/EK, az 1700/2005/EK és az 1845/2005/EK rendelet 4. cikke (1) bekezdésének harmadik albekezdésében „2006. június 28-án” helyébe „2006. szeptember 13-án” lép.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2006. június 22-én.